Bronchitis

Bronchitis be inflammation of de bronchi (large den medium-sized airways) insyd de lungs wey dey cause coughing. Bronchitis usually dey begin as an infection insyd de nose, ears, throat, anaa sinuses. De infection then dey make ein way down to de bronchi. Symptoms dey include coughing up sputum, wheezing, shortness of breath, den chest pain. Bronchitis fi be acute anaa chronic.

Acute bronchitis usually get a cough wey dey last around three weeks, wey dem sanso know as a chest cold. Insyd more dan 90% of cases, de cause be a viral infection. Dese viruses fi be spread thru de air wen people cough anaa by direct contact. A small number of cases be caused by a bacterial infection such as Mycoplasma pneumoniae anaa Bordetella pertussis. Risk factors dey include exposure to tobacco smoke, dust, den oda air pollution. Treatment of acute bronchitis typically dey involve rest, paracetamol (acetaminophen), den nonsteroidal anti-inflammatory drugs (NSAIDs) to help plus de fever.

Chronic bronchitis be defined as a productive cough – one wey dey produce sputum – wey dey last for three months anaa more per year for at least two years. Chaw people plus chronic bronchitis sanso get chronic obstructive pulmonary disease (COPD). Tobacco smoking be de most common cause, plus a number of oda factors such as air pollution den genetics dey play a smaller role. Treatments dey include quitting smoking, vaccinations, rehabilitation, den often inhaled bronchodilators den steroids. Sam people fi benefit from long-term oxygen therapy.

Acute bronchitis be one of de more common diseases. About 5% of adults den 6% of kiddies get at least one episode a year. Acute bronchitis be de most common type of bronchitis. By contrast insyd de United States, insyd 2018, na dem diagnose 9.3 million people plus de less common chronic bronchitis. 

 References 

 External links 

 NIH entry on Bronchitis
 MedlinePlus entries on Acute bronchitis and Chronic bronchitis
 Mayo Clinic factsheet on bronchitis

Category:Chronic lower respiratory diseases
Category:Bronchus disorders
Category:Translated from MDWiki